**Elefantul din vitrina de cristal**

*Nicolae Nistor*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ELEFANTUL DIN VITRINA DE CRISTAL.

autor Nicolae Nistor

călca atent printre bibelouri

să nu strivească visele

de porțelan ale acestei lumi

pe lângă el treceau

coloane de muribunzi

fără conștiință care mergeau

în pădure să moară

doar el se strecura printre

oameni ca o umbră

să ascundă locul unde

se va retrage definitiv

singurul loc sigur

în afara vitrinei

unde era scos

la vânzare

o vânzare de lux

pentru că era alb

apoi închis în el

refăcea visele

prin descătușarea cuvintelor

ca un galop de elefant tânăr

care împrăștia cristale